recursal/SuperWikiNEXT-32B huggingface dataset:
**Harvey LeRoy Atwater** (tunnetaan yleisesti **Lee Atwater**; 27. helmikuuta 1951 Atlanta, Georgia, Yhdysvallat – 29. maaliskuuta 1991 Washington D.C.) oli yhdysvaltalainen poliittinen strategi, presidentti George H. W. Bushin presidenttivaalikampanjan ohjaaja ja republikaanien kansallisen komitean puheenjohtaja.

Atwater kertoi, että hänen ainut työnsä aikuisena oli kampanoiden hallinta ja omisti koko elämänsä työlleen.

Varhainen elämä
---------------

Atwater syntyi 27. helmikuuta 1951 Atlantan kaupungissa vakuutusasiamies Harvey Dillard Atwaterin ja Sarah Alma Pagen pojaksi. Atwater oli vaikea lapsi, sillä hän itki paljon ja oli levoton. Syyksi annettiin hermoston kehittymisen hitaus ennenaikaisen synntyksen vuoksi. Perhe muutti Columbiaan Etelä-Carolinaan Atwaterin ollessa 10-vuotias. Hän kävi siellä A.C. Flora High Schoolin. Atwaterin köyhistä opiskeluajoista huolimatta hänen äitinsä järjesti poikansa luterilaiseen Newberry Collegeen lähellä Columbiaa. Hän valmistui koulusta vuonna 1973.

Atwater valmistui viestintätekniikan maisteriksi Etelä-Carolinan yliopistosta vuonna 1977.

Poliittinen ura
---------------

Atwater toimi kansallisen konservatiivisten opiskelijoiden järjestö College Republicansin Etelä-Carolinan osion puheenjohtajana 1973–1974. Tämän jälkeen Atwater perusti konsulttiyrityksen Kolumbiaan, jossa hän toimitti useiden republikaaniehdokkaiden kampanjoita paikallisiin toimistoihin.

Atwater auttoi Ronald Reagania voittamaan republikaanien presidentinvaalit Etelä-Carolinassa vuonna 1980. Hän toimi myös Reagan-Bushin presidentinvaalikampanjan eteläisenä koordinaattorina. Atwater auttoi Reagania myös myöhemmin ennen hänen presidentiksi valitsemistaan vuonna 1980. Valinnan myötä Atwater nimitettiin Valkoisen talon poliittiseksi johtajaksi, ja hänestä tuli edelleen vuonna 1984 Reaganin uudelleenvalintakampanjan apulaisjohtaja.

Atwater auttoi Reaganin lisäksi George H. W. Bushia hänen vaalikampanjassaan vuonna 1988 ja Bush voitti vaalit lopulta 40 osavaltion myötä.

Kuolema
-------

Atwater sai sairauskohtauksen pitäessään puhetta poliittisessa varainkeruutapahtumassa maaliskuussa 1990. Hänet kiidätettiin sairaalaan, jossa hänellä todettiin pahalaatuinen aivokasvain. Hän kuoli kasvaimeen 40-vuotiaana 29. maaliskuuta 1991.

Lähteet
-------

1. 1 2  Lee Atwater – AAPC *theaapc.org*. Viitattu 2.1.2024. (englanniksi)
2. 1 2 3 4 5 6 7  Lee Atwater *Encyclopædia Britannica*. Viitattu 2.1.2024. (englanniksi)
3. ↑  Atwater, Harvey LeRoy *South Carolina Encyclopedia*. Viitattu 2.1.2024. (englanniksi)
4. ↑  Brady, John: The Life and Politics of Lee Atwater *The Washington Post*.  1997. Viitattu 2.1.2024. (englanniksi)
5. ↑  Michael Oreskes, Special To the New York Times: Lee Atwater, Master of Tactics For Bush and G.O.P. Dies at 40 *The New York Times*.  30.3.1991. Viitattu 2.1.2024. (englanniksi)
6. ↑  Thomas B. Edsall: GOP BATTLER LEE ATWATER DIES AT 40 *Washington Post*.  30.3.1991. Viitattu 2.1.2024. (englanniksi)

Aiheesta muualla
----------------

* Kuvia tai muita tiedostoja aiheesta **Lee Atwater** Wikimedia Commonsissa
**Titus Welliver** (s. 12. maaliskuuta 1961) on yhdysvaltalainen näyttelijä ja taidemaalari. Michael Connellyn menestysromaaneihin perustuvassa televisiosarjassa *Bosch* hän näyttelee pääroolia rikostutkija Harry Boschia. TV-sarjassa *Lost* Welliver näytteli Mies mustissa -nimistä hahmoa.

Lapsuus ja nuoruus
------------------

Titus Welliver syntyi New Havenissa vanhempinaan muotikuvaaja Norma Cripps ja taidemaalari Neil Welliver. Isänsä tavoin myös Titus tunnetaan näyttelijän töiden lisäksi taidemaalarina. 1980-luvulla Welliver opiskeli New Yorkin yliopistossa pääaineenaan draama. 

Titus Welliverin kaikki kolme sisarusta ovat kuolleet: Isoveli Silas, joka kuoli lihastautiin, pikkusisko, joka kuoli lapsena sekä pikkuveli Eli, joka kuoli Thaimaassa.

Ura
---

Hän on näytellyt muun muassa televisiosarjoissa *Lost*, *Bosch*, *NYPD Blue*, *Brooklyn South*, *Kovat otteet*, *Elämän pyörteissä*, *Deadwood*, *Pako*, *Sons of Anarchy*, *Good Wife* ja *Mentalist*. Lisäksi hän on näytellyt elokuvissa *Transformers – Tuhon aikakausi*, *The Town*, *The Doors*, *Argo* ja *Promised Land*.

Yksityiselämä
-------------

Welliver on ollut naimisissa neljä kertaa. Avioliitot Heather Wielandtin ja näyttelijä Joanna Heimboldin kanssa päättyivät eroon. Kolmas vaimo tuottaja Elizabeth W. Alexander kuoli vuonna 2012 rintasyöpään. 

Welliverillä on tytär Elizabeth W. Alexanderin kanssa sekä kaksi poikaa Joanna Heimboldin kanssa. 

Titus Welliver meni naimisiin neljännen vaimonsa, saksalaisen muotikonsultin ja entisen mallin Jose Stemkensin kanssa vuonna 2014.

Lähteet
-------

1. ↑  filmreference.com


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Israel
* Yhdysvallat
* Alankomaat

 |
|  |
| Henkilöt | 
* Elonet

 |

 |
**Pankakosken ruukki** toimi Lieksassa kaksihaaraisen Pankakosken keskellä olevassa saaressa vuosina 1826–1903.

Harkkohytti rakennettiin Pankakoskessa olevalle saarelle eteläisen joenhaaran varteen ja se aloitti toimintansa 1826. Pohjoisen joenhaaran varteen oli sijoitettu vesisaha. Harkkohytin käyttämä järvimalmi tuli pääosin Pankajärvestä, Ruunanjärvestä, Jäsysjärvestä ja Pielisestä. Ruukin harkkohytit ja kankirautapaja uusittiin 1840-luvulla ja 1855 ruukkiin valmistui manufaktuuripaja. 

Pankakosken ruukin viimeiset tuotantorakennukset purettiin 1903 ja paikalle rakennettiin puuhiomo. Puuhiomo siirtyi 1909 W. Gutzeit & Co:n omistukseen ja Pankakoskella aloitettiin vuonna 1912 kartonginvalmistus tehtaassa joka oli jo 1915 Suomen suurin tuotannoltaan. Paikalla toimi nykyisin hioke- ja sellukartonkia valmistava, Dermot Smurfitin johtaman sijoittajryhmän vuodesta 2006 omistama Pankakosken kartonkitehdas. Ruukin rakennukset ja rakenteet ovat todennäköisesti lähes kokonaan hävinneet myöhemmän rakentamisen myötä.

Lähteet
-------

1. 1 2 3  Museovirasto : Kultturiympäristön rekisteriportaali : Lieksa, Pankakosken ruukki (Arkistoitu – Internet Archive)
***Muukalaisten yö*** (engl. *Alien Incident*) on Housemarquen kehittämä ja Gametekin julkaisema seikkailupeli. Peli julkaistiin MS-DOS:lle vuonna 1996. Peliin voi valita kieleksi suomen tai englannin.

*Muukalaisten yö* on graafinen seikkailupeli, jossa pelaajan on tarkoitus ratkoa pulmia ja edetä pelimaailmassa objekteja klikkaamalla.

Juoni
-----

Pelin päähahmo Benjamin huoneessaan. Peliruudun alareunassa näkyy inventaario esineille, joita tarvitaan pulmien ratkomisessa.
On pyhäinpäivän aattoyö. Teinipoika Benjamin "Ben" Richards on todistamassa enonsa Alberto Einstonen yritystä käynnistää tämän uusinta keksintöä, madonreikämoottoria. Salama kuitenkin iskeytyy koneeseen ja se toimii odottamattomalla tavalla. Taivaalle syntyy repeämä, jonka kautta mystistä energiaolentoa jahtaava avaruusalus ajautuu maahan. Energiaolento pääsee karkuun, ja avaruusoliot kaappaavat Alberton vangiksi kostona. He uskovat Alberton kykenevän saamaan olennon kiinni ja palauttamaan heidät omaan galaksiinsa. Benin tehtävänä on pelastaa enonsa ja vapauttaa maailma muukalaisuhasta.

Kehitys
-------

Pelin kansainvälisen julkaisun kansikuva.
*Muukalaisten yön* kehitystä johti Mikko Miettinen, joka oli päässyt Bloodhouseen töihin esittelemällä seikkailupeliaihiotaan. Miettinen oli aina halunnut tehdä oman seikkailupelin LucasArtsin pelien hengessä. Kehitys aloitettiin vuonna 1992, ja peli saatiin valmiiksi kolme vuotta myöhemmin. Musiikin sävelsi demoskene-taustainen Jonne Valtonen. Kesken kehityksen Bloodhouse ja Terramarque yhdistyivat muodostaen uuden pelitalon Housemarquen. Kehitystiimi oli 11 hengen kokoinen.

Pelin animaattorina toimi Miha Rinne, joka ei kuitenkaan saanut työstään palkkaa – hän lähtikin ennen pelin julkaisua muualle töihin. Miettisen mukaan projektia tehtiinkin omalla riskillä, sillä rahaa oli luvassa vasta kun pelin sai myytyä jollekin julkaisijalle. Lopulta Gametek osti pelin kansainväliset julkaisuoikeudet. Suomessa peliä levitti Toptronics erilaisella myyntipakkauksella.

Vastaanotto
-----------

Julkaisussaan peli sai kritiikkiä helppoudestaan ja tummasta tunnelmastaan. Myöhemmän arvion tehneen toimittaja Juho Kuorikosken mukaan peli on kunniaksi esikuvilleen, ja pelin pikselitaide ja äänimaailma ovat kestäneet hyvin aikaa. Hän piti dialogia hyvin kirjoitettuna, mutta valitteli lukuisia kirjoitusvirheitä. Hän myös kehui pelin pulmia.

Lähteet
-------

1. 1 2 3 4 5  Kuorikoski, Juho: *Sininvalkoinen pelikirja – Suomen pelialan kronikka 1984–2014*, s. 52–53. Fobos, 2014.
2. 1 2  Laaksonen, Kaj: Suomalaista osaamista. Housemarque (s. 7) *Pelit*.  1996. lehtiluukku.fi. Viitattu 15.4.2016.
3. ↑  Alien Incident *www.housemarque.com*. Viitattu 15.4.2016.
4. 1 2  Kuorikoski, s. 39
5. 1 2  Kauppinen, Jukka O.: Klassikot muistissa: Suomi-seikkailu Muukalaisten yö - Alien Incident *Pelaaja*.  1.12.2013.  Arkistoitu 24.4.2016. Viitattu 15.4.2016.

Aiheesta muualla
----------------

* *Alien Incident* Housemarquen kotisivulla
**Panttivangit** (engl. *Hostages*) on yhdysvaltalainen rikosdraamasarja, jota esitettiin Yhdysvalloissa syyskuusta 2013 tammikuuhun 2014 saakka. Sarjan tekemisestä vastaavat Alon Aranya ja Jeffrey Nachmanoff. Se perustuu samannimiseen israelilaiseen sarjaan, jonka ovat luoneet Omri Givon ja Rotem Shamir. Sarjan pääosissa ovat tohtori Ellen Sanders (Toni Collette), joka saa leikattavakseen Yhdysvaltain presidentin ja FBI-erikoisagentti Duncan Carlisle (Dylan McDermott), joka kaappaa liittolaistensa kanssa Sandersin perheen, koska haluaa tämän murhaavan presidentin.

Suomessa sarjan esittäminen alkoi MTV3:lla joulukuussa 2013 ja viimeinen jakso esitettiin maaliskuussa 2014.

Lähteet
-------

1. ↑  'Hostages' big season finale: Was this show renewed or canceled? examiner.com. Viitattu 17.3.2014. (englanniksi)
2. ↑  CBS Orders Jerry Bruckheimer-Produced ‘Hostages’ To Pilot, Toni Collette To Star deadline.com. Viitattu 16.12.2013. (englanniksi)
3. ↑  CBS Announces Fall 2013 Premiere Dates ksitetv.com. Viitattu 16.12.2013. (englanniksi)
4. ↑  Panttivangit mtv.fi.  Arkistoitu 16.12.2013. Viitattu 16.12.2013.
5. ↑  Tänään televisiossa: Panttivangit-sarjan viimeinen jakso menaiset.fi. Viitattu 17.3.2014.

Aiheesta muualla
----------------

* Hostages CBS:n kotisivuilla
* Panttivangit MTV3:n kotisivuilla (Arkistoitu – Internet Archive)
**Heljareyga** on Heri Joensenin, Týrin keulahahmon perustama, progressiivista folkmusiikkia esittävä färsaarelaisyhtye. Hän päätti perustaa sivuprojektin kirjoiteltuaan kahden-kolmen vuoden ajan useita kappaleita, jotka eivät sopineet Týrin konseptiin. Kirjoitettuaan kaikki kappaleet valmiiksi, hän alkoi etsiä nuoria, taitavia färsaarelaisia muusikoita projektiin mukaan.

Yhtyeen nimi tulee färsaarelaisista luonnonilmiöistä, hiidenkirnun tapaisista kuopista saarten rannikoilla. "*Hel*in silmiksi" (*Heljar-eyga*) kutsuttuja kuoppia on saarilla n. 15 kappaletta. 

Joensen mainitsee vaikutteikseen suuria nimiä, mm. Bachin, Dion ja Malmsteenin. Hänen sanoituksensa ovat henkilökohtaisempia kuin aiemmin, yhtenä tärkeänä teemana henkilökohtaiset vaikeudet.

Yhtye on ilmoittanut tekevänsä vielä ainakin kaksi albumia debyyttialbuminsa lisäksi.

Jäsenet
-------

* Heri Joensen – laulu, kitara
* John Ivar Venned – kitara
* Ken Johannesen – kitara
* Ísak Petersen – basso
* Amon Djurhuus – rummut

Diskografia
-----------

### Albumit

* *Heljareyga* (2010)

Lähteet
-------

1. ↑
2. ↑

Aiheesta muualla
----------------

* Heljareyga MySpacessa
* Heljareyga levy-yhtiön sivuilla
Lakkoilevia käsikirjoittajia ja heidän tukijoitaan osoittamassa mieltään Los Angelesissa 9. marraskuuta 2007.
**Käsikirjoittajien lakko 2007–2008** oli kahden yhdysvaltalaisen käsikirjoittajien ammattiliiton, Writers Guild of America, East (WGAE) sekä Writers Guild of America, West (WGAW), järjestämä lakko, joka alkoi 5. marraskuuta 2007 ja päättyi 13. helmikuuta 2008. WGAE ja WGAW edustavat yhdysvaltalaisten elokuvien, televisiosarjojen ja radio-ohjelmien käsikirjoittajia. Lakon vastapuolena oli työnantajajärjestö Alliance of Motion Picture and Television Producers (AMPTP).

Lakossa oli yli 12 000 käsikirjoittajaa. Lakko päättyi, kun käsikirjoittajien ammattiliitto hyväksyi jäsenäänestyksessään sopimuksen, joka sisälsi uudet ehdot käsikirjoittajien töiden käyttämisestä internetissä ja DVD-julkaisuilla.

Edellinen vastaava lakko oli vuonna 1988. Se kesti 21 viikkoa ja kuusi päivää ja sen arvioidaan maksaneen Yhdysvaltain elokuvatuotannolle yli 500 miljoonaa dollaria (870 miljoonaa vuoden 2007 dollareissa).

Lähteet
-------

1. ↑  Michael Cieply Brooks Barnes: Writers Say Strike to Start Monday.  *The New York Times*, 2.11.2007. Artikkelin verkkoversio. Viitattu 11.6.2010.  (englanniksi)
2. ↑  Vince Horiuchi: Writers strike to hit TV first - and hard.  *The Salt Lake Tribune*, 4.11.2007. Artikkelin verkkoversio.  (englanniksi)
3. ↑  Hollywoodin käsikirjoittajat palaavat töihin *MTV Lifestyle*.  13.2.2008.
4. ↑  Hollywood writers go on strike over new-media pay.  *Agence France Press*, 4.11.2007. Artikkelin verkkoversio.  (englanniksi) (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Käsikirjoittajien lakko 2007–2008** Wikimedia Commonsissa

* The 100-Day Writers’ Strike: A Timeline *The New York Times*.  12.2.2008.  (englanniksi)
**Panu Larnos** (s. 10. elokuuta 1982) on Idolsin kolmannella tuotantokaudella viidenneksi sijoittunut laulaja.

Larnos solmi levytyssopimuksen syksyllä 2007 North & South - ja Kenolamusic-yhtiöiden kanssa. Ensimmäinen tuotos julkaistiin viihdelehti Stara.fi:n nettisivuilla ystävänpäivänä 2008, jolloin sivuilta oli ilmaiseksi ladattavissa kappale "Valentine’s Day". Kappale on myös myöhemmin julkaistulla albumilla, mutta ei kyseisenä versiona.

Larnos eli avoliitossa Idolsista tutun Anna Abreun kanssa, mutta pari erosi keväällä 2009.

Helmikuussa 2011 Larnos ilmoitti musiikkiuransa olevan tauolla toistaiseksi.

Larnos oli sivupääosassa James Dean -musikaalissa Ikuisesti sinun 2013 – 2014, muuten hän on keikkaillut laulajana satunnaisesti. Lisäksi hän asuu nykyään Nurmijärvellä.

Larnos aiheutti juhannusaattona 2014 Idols-ohjelmassa esiintyneen Vesa Suonnon kuoleman ajettuaan rekisteröimättömällä mönkijällä 1,62 promillen humalassa metsään. Larnosta syytettiin 19. lokakuuta 2016 alkaneessa oikeudenkäynnissä rattijuopumuksesta, ajoneuvorikkomuksesta, liikenneturvallisuuden vaarantamisesta sekä kuolemantuottamuksesta. Syyttäjä vaati Larnoksen tuomitsemisesta yhteiseen ehdolliseen vankeusrangaistukseen tai tuntuvaan sakkorangaistukseen. Etelä-Savon käräjäoikeus tuomitsi Larnoksen 40 päivän ehdolliseen vankeusrangaistukseen ja kolmen kuukauden ajokieltoon, mutta hän valitti tuomiosta hovioikeuteen.

Diskografia
-----------

### Albumit

* *Million Miles* (7. toukokuuta 2008)

### Singlet

* "Million Miles" (2008)
* "Teitä on liikaa" (2009)

Lähteet
-------

1. ↑  Stara.fi tarjoaa Panun kappaleen ilmaiseksi Stara.fi.
2. ↑  Panu Larnos vahvistaa eron Anna Abreusta *Iltalehti*. Viitattu 21.6.2009.
3. ↑  Idolsista tuttu Panu Larnos: Musahommat jäässä MTV3 Viihdeuutiset 28.2.2011
4. ↑  James Dean - Ikuisesti sinun (Arkistoitu – Internet Archive) Valkeakosken kaupunginteatteri, 12.9.2013
5. ↑  Idolsista tuttu nurmijärveläinen viihtyy peltomaisemien keskellä *nurmijarvenuutiset.fi*.  19.11.2013.  Arkistoitu 3.1.2018. Viitattu 3.1.2018.
6. ↑  Idols-tähtien humalainen mönkijäreissu päätyi kuolemaan – Panu Larnos tänään oikeudessa, näistä teoista häntä epäillään *mtv.fi*.  Arkistoitu 19.10.2016. Viitattu 19.10.2016.
7. ↑  Idols-tähti tyytymätön mönkijäturmasta saamaansa tuomioon *iltalehti.fi*. Viitattu 25.11.2016.
8. ↑  Panu Larnos julkaisee debyyttinsä Suosikki.  [vanhentunut linkki]

Aiheesta muualla
----------------

* Panu Larnos Myspacessa (englanniksi)
* Panu Larnos Internet Movie Databasessa. (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
Susanne von Nathusius, kuvattu ehkä vuonna 1910.
Susanne von Nathusius: Tytön muotokuva.
**Susanne Philippine von Nathusius** (2. toukokuuta 1850 Königsborn – 30. joulukuuta 1929 Nietleben) oli saksalainen muotokuvamaalari. Hän työskenteli etupäässä Hallessa ja Pariisissa.
Tuleva taidemaalari syntyi tieteilijä Wilhelm von Nathusiuksen perheen kolmanneksi lapseksi. Kaikkiaan perheessä oli kuusi lasta. Rahahuolia perheellä ei ollut, sillä se oli suurmaanomistajia ja mukana teollisuusyrityksissä. 

Alkuopetuksen Nathusius sai kotonaan ja aloitti taideopinnot Berliinissä. Myöhemmin hän opiskeli taidetta Pariisissa, missä hänen opettajiaan olivat Jean-Paul Laurens, Carolus-Duran ja Jean-Jacques Henner. Ensimmäisen näyttelynsä hän piti vuonna 1880, Preussin kuninkaallisessa taideakatemiassa. Hänen teoksiaan oli esillä myös Chicagon maailmannäyttelyn naisten paviljongissa vuonna 1893.Myös Pariisin salonki otti hänen töitään näyttelyihinsä.Yksi hänen töistään palkittiin siellä hopeamitalilla.  

Ensimmäisen maailman sodan alettua vuonna 1914 Nathusius joutui luopumaan Pariisin ateljeestaan. Hän organisoi kotipaikkakunnallaan Hallessa ompeluateljeen, jolla työllistettiin sotaleskiä. 

Nathusiuksen töitä oli ensimmäisen kerran tarjolla huutokaupassa vuonna 2022, jolloin *Pojan muotokuva*, tuli myyntiin Sieglinin huutokauppahuoneelle.

Viitteet
--------

1. ↑
2. ↑   name="TLB"
3. ↑   name="Warnstorff" /
4. ↑
5. ↑
6. ↑   name="TLB"
7. ↑

Lisää aiheesta
--------------

* 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |

 |
**Club Deportivo Mirandés** on jalkapalloseura, joka tulee Miranda de Ebron kaupungista Kastilia ja Leónin alueelta Espanjasta. Seura perustettiin 3. toukokuuta 1927, ja sen edustusjoukkue pelaa maan toiseksi korkeimmalla sarjatasolla Segunda División:ssa. Seuran kotistadion on 6 000 -paikkainen Estadio Municipal de Anduva.

Mirandés on pelannut suurimman osan historiastaan, yhteensä 50 kautta, Tercera Divisiónissa, joka oli alun perin maan kolmanneksi korkein sarjataso ja vuodesta 1977 alkaen neljänneksi korkein. Seura on saavuttanut Tercerassa lohkovoiton neljästi. Segunda División B:ssä Mirandés teki ensiesiintymisensä sarjan ensimmäisellä kaudella 1977–1978. Kaudella 2011–2012 seura saavutti poikkeuksellista menestystä yltämällä välieriin cup-kilpailu Copa del Reyssä, jossa se pudotti muun muassa korkeimmalla sarjatasolla Primera Divisiónissa pelanneet Villarrealin, Racingin ja Espanyolin. Se oli Figueresin jälkeen vasta toinen näin pitkälle kilpailussa päässyt kolmanneksi korkeimman sarjatason seura. Välierissä Mirandés kärsi kuitenkin selvän 8–3-tappion Athleticille.

Saavutukset
-----------

* Tercera Divisiónin lohkovoitto: 1988–1989, 2002–2003, 2006–2007, 2007–2008

Lähteet
-------

1. ↑  Datos generales CD Mirandés.  Arkistoitu 28.9.2011. Viitattu 25.1.2012. (espanjaksi)
2. ↑  El estadio CD Mirandés.  Arkistoitu 13.1.2012. Viitattu 25.1.2012. (espanjaksi)
3. ↑  Datos e historial Futbolme. Viitattu 25.1.2012. (espanjaksi)
4. ↑  Lowe, Sid: Mirandés' miracle run in Copa del Rey captures Spain's imagination  1.2.2012. Sports Illustrated. Viitattu 7.2.2012. (englanniksi)
5. ↑  Athletic end Mirandés cup adventure  7.2.2012. UEFA. Viitattu 8.2.2012. (englanniksi)

Aiheesta muualla
----------------

* Kuvia tai muita tiedostoja aiheesta **CD Mirandés** Wikimedia Commonsissa

* Seuran sivusto (espanjaksi)
*Tämä artikkeli käsittelee matemaattista itseisarvoa. Itseisarvo on myös moraalifilosofian termi.*
**Itseisarvo** kuvaa matematiikassa luvun suuruutta riippumatta sen etumerkistä.

Reaaliluvun itseisarvo
----------------------

Itseisarvon kuvaaja origon läheisyydessä. Kuvaajasta ilmenee, ettei itseisarvo voi saada negatiivisia arvoja.
Reaaliluvun **itseisarvo** on sen etäisyys lukusuoran nollasta riippumatta, onko luku positiivinen tai negatiivinen. Luvun a itseisarvoa merkitään |a|. Itseisarvon muodollinen määritelmä on

|a|={\begin{cases}a,&{\mbox{jos }}a\geq 0\\-a,&{\mbox{jos }}a<0\end{cases}}.
Positiivisen reaaliluvun ja nollan itseisarvo on luku itse, negatiivisen reaaliluvun itseisarvo on luvun vastaluku eli luku kerrottuna luvulla −1. Esimerkiksi luvun kolme itseisarvo merkitään |3| ja se on 3. Miinus kahden itseisarvo puolestaan on kaksi, |-2|=2. Helpoiten negatiivisen lukuarvon itseisarvon saa lasketuksi poistamalla miinusmerkin.

Kompleksiluvun itseisarvo eli moduuli
-------------------------------------

Kompleksiluvun {\displaystyle c=a+ib} itseisarvo on
|c|=|a+ib|={\sqrt {a^{2}+b^{2}}}. Tämä on sama kuin kompleksilukua *c* kompleksitasolla vastaavan pisteen etäisyys origosta. Kompleksilukujen itseisarvoa kutsutaan myös moduuliksi.

Muita itseisarvoja
------------------

Vektorin itseisarvosta käytetään tavallisesti nimitystä normi ja se vastaa vektorin euklidista pituutta. Tavallisen kolmiulotteisen vektorin **v** pituus on 

|{\mathbf {v}}|=|a{\mathbf {i}}+b{\mathbf {j}}+c{\mathbf {k}}|={\sqrt {a^{2}+b^{2}+c^{2}}}
Kvaternion itseisarvo määritellään analogisesti vektorien kanssa

|q|=|a+ib+jc+kd|={\sqrt {a^{2}+b^{2}+c^{2}+d^{2}}}

Itseisarvon ominaisuuksia
-------------------------

Itseisarvolle voidaan todeta pätevän seuraavat laskusäännöt. Olkoon a,b\in {\mathbb {R}}. Tällöin pätee

\ |-a|=|a|
\ |ab|=|a||b|
{\displaystyle \ |a^{2}|=|a||a|=|a|^{2}=a^{2}}
\ |a|-|b|\leq ||a|-|b||\leq |a\pm b|\leq |a|+|b| (kolmioepäyhtälö)
\left|{\frac {a}{b}}\right|={\frac {|a|}{|b|}}

Lähteet
-------

1. ↑  Pitkäranta, Juhani: Calculus Fennicus – TKK:n 1. lukuvuoden laaja matematiikka (2000–2013), s. 18 (pdf) Helsinki:  Avoimet oppimateriaalit ry. ISBN 978-952-7010-12-9 ISBN 978-952-7010-6 (pdf). Viitattu 8.7.2019.

Kirjallisuutta
--------------

* Kivelä, Simo K.: *Algebra ja geometria*. Espoo: Otatieto, 1989. ISBN 951-672-103-6.
* Rikkonen, Harri: *Matematiikan pitkä peruskurssi I: Vektorialgebra ja analyyttinen geometria*. Helsinki: Otakustantamo, 1969. ISBN 951-671-067-0.
**Kati Riitta Maria Juva** (alk. **Riitta Maria Katriina**; s. 13. helmikuuta 1958 Turku) on suomalainen muistisairauksiin ja neuropsykiatriaan perehtynyt neurologian erikoislääkäri, vihreä poliitikko ja pitkän linjan kansalaisaktivisti. Juva oli vihreässä liikkeessä mukana jo ennenkuin Vihreä liitto perustettiin.

Opiskeluaikanaan hän toimi Akateemisessa Sosialistiseurassa ja Sosialistisessa Opiskelijaliitossa. Hän osallistui Koijärvi-liikkeeseen ja sai Koijärvioikeudenkäynneissä aikanaan 75 päiväsakkoa patojen rakentamisesta. Juva oli 1981–1984 Vaihtoehtoinen Helsinki -listan varavaltuutettu. Vuosina 1985–1988 hän oli SKDL:n kaupunginvaltuutettu. Myöhemmin hän toimi Helsingissä 2013–2017 Vihreän liiton varavaltuutettuna, ja 2017 vaaleissa hänet valittiin varsinaiseksi valtuutetuksi.

Vuodesta 2000 hän on toiminut erikoislääkärinä HUS:n Psykiatriakeskuksessa, nykyisenä sivutoimenaan Diakonissalaitoksen Hoivan vastaavana lääkärinä. Hän on osallistunut lukuisien oppikirjojen kirjoittamiseen ja toimitustyöhön ja on julkaisut tietokirjan isosisästään Simo Brofeldtista. Juva on Suomen Tietokirjailijat ry:n jäsen. Hän on julkaissut yhdessä muiden kanssa kolmisenkymmentä tieteellistä artikkelia.

Koulutus ja lääketieteellinen ura
---------------------------------

* Ylioppilas Kallion Yhteiskoulu 1977
* Lääketieteen lisensiaatti Helsingin yliopisto 1984
* Neurologian erikoislääkäri Helsingin yliopisto 1991
* Lääketieteen tohtori Helsingin yliopisto 1994
* Neurologian dosentti Helsingin yliopisto 2008

Toiminta rauhanliikkeessä
-------------------------

Kati Juva on Lääkärin sosiaalinen vastuu ry:n (LSV) perustajajäsen (1982) ja on toiminut yhdistyksen puheenjohtajana vuorina 1989–2009 ja 2015–2018. Hän on edelleen yhdistyksen hallituksen jäsen. LSV on kansainvälisen lääkäreiden ydinaseiden vastaisen järjestön International Physicians for the Prevention of Nuclear War -järjestön (IPPNW), suomalainen jäsenjärjestö. IPPNW sai Nobelin rauhanpalkinnon vuonna 1985.

Kati Juva on toiminut vuodesta 2014 laajapohjaisen International Campaign to Abolish Nuclear Weapons ICAN verkoston toisena Suomen koordinaattorina. ICAN sai Nobelin rauhanpalkinnon vuonna 2017.

Hallinnollinen ja yhteiskunnallinen toiminta
--------------------------------------------

* Suomen Medisiinariliitto hallitus 1980–1982
* Helsingin Yliopiston Ylioppilaskunta edustajisto 1981–1983
* Lääkärit Ydinsotaa vastaan toimikunta 1981–1984
* Suomen Lääkäriliitto valtuuskunta 1986–1991, eettinen neuvottelukunta 2011–2017
* Helsingin Alzheimer-yhdistys puheenjohtaja 1994 - 2000, hallitus 1994
* Duodecim seuran valtuuskunta 1995–2003, 2007–, valtuuskunnan varapuheenjohtaja 2007–2009, puheenjohtaja 2010–2012
* Helsingin sosiaali- ja terveyslautakunta varajäsen 2013–2017, jäsen 2017–
* Helsingin sote 2. jaosto varapuheenjohtaja 2012–2017
* Helsingin sote-jaosto puheenjohtaja 2017–

Yksityiselämä
-------------

Juvan vanhemmat olivat entinen arkkipiispa, professori ja kansanedustaja Mikko Juva ja lääkäri Riitta os. Brofeldt. Hänellä on kaksi Etiopiasta adoptoitua lasta, Almaz Juva ja Mikael Juva.

Lähteet
-------

1. 1 2  katijuva.fi
2. ↑
3. ↑
4. ↑
**Momenttimagnitudi** on maanjäristyksen voimakkuutta ilmaiseva mittaluku. Momenttimagnitudiasteikon esittivät vuonna 1979 seismologit Thomas C. Hanks ja Hiroo Kanamori. Momenttimagnitudi on United States Geological Surveyn nykyisin kaikille suurille maanjäristyksille käyttämä asteikko.

Seismologit käyttävät sitä määrittämään maanjäristyksestä vapautuvaa energiaa samaan tapaan kuin Richterin asteikkoa.

Momenttimagnitudi {\displaystyle M\_{W}} määritellään seuraavan yhtälön mukaan:

{\displaystyle M\_{W}={2 \over 3}(\log \_{10}M\_{0}-16{,}1),\,}
jossa {\displaystyle M\_{0}} on seisminen momentti mitattuna dyne-senttimetreinä (dyn·cm = 10−7N·m). SI-yksiköissä yhtälö on seuraavanlainen:

{\displaystyle M\_{W}={2 \over 3}(\log \_{10}M\_{0,\mathrm {SI} }-9{,}1).\,}
Vakiot tässä yhtälössä on valittu niin, että asteikko vastaa karkeasti muita asteikkoja, kuten Richterin asteikkoa.

Eräs momenttimagnitudin etu muihin vastaaviin asteikkoihin verrattuna on, ettei se saturoidu eli kyllästy yläpäässä. Toisin sanoen sillä ei ole mitään sellaista arvoa, jonka jälkeen kaikki suuret maanjäristykset saisivat suuruudekseen saman arvon. Tämän vuoksi momenttimagnitudi on nykyään yleisimmin käytetty asteikko suurissa maanjäristyksissä.

USGS ei käytä momenttimagnitudia maanjäristyksissä, joiden suuruus on alle 3,5.

Energia
-------

Maanjäristyksen energia, *E*, on 1/2000 kertaa momentti, jolloin SI-yksiköissä

{\displaystyle M\_{W}={2 \over 3}(\log \_{10}E\_{\mathrm {SI} }-4{,}8)\,}.
Jos energian yksikkönä käytetään megatonneja (Mt), joilla 1 Mt TNT = 4 PJ = 4·1015 J, ylläoleva yhtälö saa muodon:

{\displaystyle M\_{W}={2 \over 3}(\log \_{10}E\_{\mathrm {Mt} }+10{,}8)\,}
ja jos energia ilmoitetaan ekvivalentteina megatonneina, (EMt, *equivalent Mt*), energia megatonneina kerrotaan luvulla 1000/15 tutkimusten perusteella, että 1 000 tonnia räjähdettä vastaa maanjäristystä magnitudiltaan noin 4. Tällöin yhtälö saa muodon

{\displaystyle M\_{W}={2 \over 3}(\log \_{10}E\_{\mathrm {EMt} }+9)\,}.
Tästä yhtälöstä voidaan päätellä, että magnitudiltaan yhtä suurempaan (esimerkiksi 5,0:sta 6,0:aan) maanjäristykseen tarvitaan noin 32-kertainen energiamäärä. Magnitudiltaan 6,0:n maanjäristys vastaisi siis noin 1,1 megatonnia räjähdettä.

Lähteet
-------

1. ↑   [Vanhentunut linkki]
2. ↑   [Vanhentunut linkki]

Aiheesta muualla
----------------

* USGS: What is moment magnitude? [Vanhentunut linkki] (englanniksi)
* USGS: Magnitude and intensity [Vanhentunut linkki] (englanniksi)
Vihreitä kuulia
**Vihreät kuulat** on Fazerin valmistama marmeladimakeinen, jota myydään rasioissa ja irtomakeisina. Finlandia-pakkauksessa on vihreiden kuulien lisäksi myös muunvärisiä kuulia.

Karl Fazer toi marmeladimakeisten reseptin ja tekijät Pietarista ja niitä on valmistettu 1800-luvun lopulta lähtien.
Värikkäitä marmeladikuulia valmistettiin jo 1902 Englannin kuninkaan Edvard VII:n kruunajaisiin. 
Kruunajaismarmeladin nimi muutettiin vuonna 1948 Finlandiaksi.

Vuonna 1929 Vihreitä kuulia alettiin valmistamaan Helsingissä Tehtaankatu 29:n tehtaassa. Valmistus siirtyi Fazerilaan Vantaalle, silloiseen Helsingin maalaiskuntaan, vuonna 1960. Vuosina 1987–1988 Ranualle rakennettiin uusi tehdas, jonne kuulien valmistus siirtyi. Ranualta tuotanto siirtyi Lappeenrantaan 1999 ja kuulien valmistus alkoi Lappeenrannassa vuonna 2000.

Kuulien puoliskot liitettiin yhteen käsipelillä vielä Ranuan tehtaalla. Uudella Lappeenrannan tehtaalla kone puristaa automaattisesti puoliskot yhteen ja ne siirtyvät sokerointirumpuun. Kuulat poimitaan ja pakataan edelleen yksitellen käsin.

Vuosittain kuulia valmistetaan 25 miljoonaa kappaletta, joista 17 miljoonaa syödään jouluna.

Vuonna 2017 Fazer toi markkinoille Vihreiden kuulien marmeladilla täytetyt jaffakeksit. Keväällä 2018 Fazer kertoi lopettavansa niiden valmistuksen. Keksejä valmistettiin kahdeksan kuukauden aikana 1 400 000 pakkausta.

Lähteet
-------

1. 1 2 3  Marmeladimakeiset - pala makeaa historiaa Fazer.  Arkistoitu 3.1.2019. Viitattu 3.1.2019.
2. ↑   (Arkistoitu – Internet Archive)
3. 1 2  Vihreitä kuulia: Näin ne syntyvät ja näin ne syödään – 10 veikeää vaihetta Fazer.  Arkistoitu 3.1.2019. Viitattu 3.1.2019.
4. ↑
5. ↑  Fazerin Jaffa-keksien uutuusmaku villitsee somessa: "Vihreät kuulat" *Stara*.  4.5.2017. Viitattu 3.1.2019.
6. ↑  Baraka, Josefiina: Kohukeksit alle vuoden myynnissä – Jaffa Vihreät kuulat -keksien valmistus loppuu *Ilta-Sanomat*.  19.4.2018. Viitattu 3.1.2019.
**Kameruninputkitrumpetti** (*Markhamia lutea*) on bignoniakasvien (Bignoniaceae) heimoon, putkitrumpettien (*Markhamia*) sukuun kuuluva kasvilaji. Se on yleensä ainavihanta pensas tai pieni puu, joka kasvaa yleensä 10–15 metriä korkeaksi, mutta suurimmillaan sen on todettu kasvaneen jopa 40 metriä korkeaksi. Rungon halkaisija on yleensä noin 30 cm. Lajilla on isot ja näyttävät kukat, jotka ovat väriltään keltaiset.

Kameruninputkitrumpetti kasvaa luontaisena trooppisessa Afrikassa Norsunluurannikolta itään Keniaan ja etelään Kongon demokraattiseen tasavaltaan sekä Tansaniaan ulottuvalla alueella. Laji kasvaa metsäsavanneilla sekä vuortenalusmetsissä. Kameruninputkitrumpetti on nopeakasvuinen laji on luontaisella kasvualueellaan tyypillinen pioneerilaji.

Näyttävien kukkiensa vuoksi kameruninputkitrumpettia kasvatetaan joskus koristekasvina. Laji on kosteahkon tropiikin kasvi ja menestyy alueilla, joilla lämpötilat ovat vuoden ympäri 18–28°C. Laji kuitenkin sietää 14–32°C:n lämpötiloja. Vuotuisen sadannan tulisi olla 800–2000 mm väliltä, mutta laji selviää alueilla, joilla sadanta on 600–2400 mm väliltä.

Kameruninputkitrumpetin puuaines on pehmeää ja helposti työstettävää, mutta se on hyvin kestävää termiittejä vastaan. Puuainesta käytetään erilaisiin käyttökohteisiin, kuten sisustusmateriaalina, työkalujen kahvoihin sekä veitsien suojuksiin. Puuaines sopii myös polttoaineeksi ja siitä tulee hyvälaatuista puuhiiltä.

Lähteet
-------

1. ↑  *Markhamia lutea* *IUCN Red List of Threatened Species*. International Union for Conservation of Nature, IUCN, Iucnredlist.org.  (englanniksi)
2. 1 2 3 4  Fern, K.: Markhamia lutea *Useful Tropical Plants*. Viitattu 6.1.2024.

Aiheesta muualla
----------------

* Laji.fi: Kameruninputkitrumpetti (*Markhamia lutea*)
**Myrto Artan Uzuni** (s. 31. toukokuuta 1995 Berat, Albania) on albanialainen jalkapalloilija. Hän edustaa Espanjan Primera Divisiónissa pelaavaa Granadaa ja on pelipaikaltaan laitalinkki.

Seurajoukkueura
---------------

31. tammikuuta 2022 Uzuni siirtyi espanjalaisseura Granadaan 3½-vuotisella sopimuksella. Hän pelasi ensimmäisen ottelunsa maan pääsarjassa Primera Divisiónissa 6. helmikuuta 2022 vieraskentällä Real Madridia vastaan. Ensimmäisen maalinsa hän teki maan pääsarjassa 7. toukokuuta 2022 vierasottelussa Mallorcaa vastaan. Granadan kausi 2021–2022 päättyi kuitenkin pettymykseen ja seura putosi alemmalle sarjatasolle Segunda Divisióniin.

Seuraavalla kaudella 2022–2023 Uzuni oli joukkueensa paras maalintekijä 23 osumallaan, kun Granada juhli Segunda Divisiónin mestaruutta kauden päätteeksi ja nousua takaisin maan pääsarjaan.

Lähteet
-------

1. ↑  El extremo Myrto Uzuni, nuevo jugador del Granada Granada CF. Viitattu 9.8.2022. (espanjaksi)
2. ↑  Mallorca vs. Granada Soccerway. Viitattu 9.8.2023. (englanniksi)
3. ↑  Summary - La Liga - Spain - Results, fixtures, tables and news Soccerway. Viitattu 9.8.2023. (englanniksi)

Aiheesta muualla
----------------

* Myrto Uzunin tilastot Soccerway-sivustolla (englanniksi)

Granada – Primera División
1 Raúl |
3 Manafá |
4 Rubio |
5 Vallejo |
7 Boyé |
9 Callejón |
10 Puertas |
11 Uzuni |
12 R. Sánchez |
13 Ferreira |
14 Miquel |
15 Neva |
16 V. Díaz |
17 Weissman |
18 Petrović |
19 Diédhiou |
20 Ruiz |
21 Melendo |
22 Perea |
23 Gumbau |
24 Villar |
26 Zaragoza |
28 Torrente |
Valmentaja P. López
**Tavastbyn (Hämeenkylän) rautamalmikaivos** toimi Hämeenkylässä Helsingin maalaiskunnan, nykyisen Vantaan kaupungin Myyrmäen suuralueen Linnaisten kaupunginosan alueella vuosina 1769–1860. Kaivosmiehiä varten Hämeenkylään rakennettiin viisi asuinrakennusta. Kaivos tunnettiin myös *Juppin* tai *Gammelgårdin kaivoksen* nimellä. Kaivoksen rautamalmista valmistettiin takkirautaa Vantaankosken länsirannalla sijainneessa masuunissa. Kaivoksen toiminta päättyi vararikkoon vuonna 1860 sen jälkeen kun ulkomaiselta rautamalmilta poistettiin tuontitulli.

Kaivosalueelta on louhittu malmia pienessä mittakaavassa jo vuonna 1769. Kaivoksen perusti Strömforsin ruukinpatruuna H. J. af Forselles joka teki valtauksen alueella 1785. Kaivos oli suljettuna 1780-luvun lopulta vuoteen 1835. Tämän jälkeen kaivoksen omisti ensin Vantaan ruukkiyhtiö ja sitten vuodesta 1849 alkaen ruukinpatruuna Viktor Zebor Bremer.

Kaivoksen malmintuotanto jakaantui kolmeen eri ajanjaksoon:

* vuosina 1786–1788 louhittiin 353 tonnia malmia
* vuosina 1827–1829 louhittiin 87 tonnia malmia
* vuosina 1836–1860 louhittiin 18 491 tonnia malmia

Yhteensä kaivoksesta louhittiin sen toiminta-aikana 19 043 tonnia malmia, jonka rautapitoisuus oli keskimäärin 42%. Malmia pidettiin puhtaana ja *hyvätapaisena*. Louhintaennätys saavutettiin vuonna 1844, jolloin Hämeenkylä oli koko maan rautakaivoksista suurin.

Kaivosalueella sijaitsi parikymmentä rautamalmin louhintapaikkaa vajaan neliökilometrin kokoisella alueella. Tärkeimpiä niistä kutsuttiin *suokaivoksiksi.* Niistä saatiin normaalisti 2/3 tai parhaimmillaan enemmänkin Hämeenkylässä louhitusta malmista. Kaivosalue oli pääosin Helsingin maalaiskunnan puolella mutta kolme läntisintä kuilua sijaitsi Espoon Jupperin alueella. Kaivokset ovat nykyään veden ja jätekiven täyttämiä ja osa niistä on hävinnyt kokonaan esimerkiksi täyttämisen vuoksi. Entisellä kaivosalueella näkyy vielä jätekivikasoja, rakennusten paikkoja ja tiepenkereitä.

Lähteet
-------

* Espoon luontokohteita 2009 (Arkistoitu – Internet Archive)

### Viitteet

1. 1 2  Hämeenkylän - Tavastbyn keskiset kaivokset Museoviraston Kulttuuriympäristön rekisteriportaali, kulttuuriymparisto.nba.fi. Viitattu 8.7.2016.
2. ↑  kartta.vantaa.fi (Valinnat: Aluejaot: *Kaupunginosat* sekä Kiinteistöt ja rakentaminen -valikon Historialliset rakennuskohteet -kohdasta *Historiallisen ajan muinaisjäännökset*) Vantaan kaupunki, vantaa.fi. Viitattu 8.7.2016.
3. 1 2 3  Kuisma, Markku: *Helsingin pitäjän historia III. Isostavihasta maalaiskunnan syntyyn 1713-1865*, s. 306. Vantaan kaupunki, 1991. ISBN 951-8959-12-9.

Aiheesta muualla
----------------

* Vantaa alueittain (2015) (pdf) (12 Hämeenkylä, teoksen s. 26–29)  huhtikuu 2016. Vantaan kaupunki, vantaa.fi.  Arkistoitu 8.5.2016. Viitattu 8.7.2016.
**Ammoniumkarbonaatti** ((NH4)2CO3) on ammonium- ja karbonaatti-ionien muodostama epäorgaaninen ioniyhdiste. Yhdistettä käytetään kohotusaineena, hajusuolassa ja kemianteollisuudessa.

Ominaisuudet
------------

Ammoniumkarbonaatti on huoneenlämpötilassa valkoista kiteistä ainetta, joka voi olla myös kokkareista tai levymäistä. Yhdiste liukenee hyvin runsaasti veteen ja saa aikaan emäksisen liuoksen. Kuuma vesi ja kuumennus hajottavat ammoniumkarbonaatin ammoniakiksi, hiilidioksidiksi ja vedeksi. Ensimmäisessä vaiheessa muodostuu ammoniumvetykarbonaattia.

(NH4)2CO3 → NH4HCO3 + NH3
NH4HCO3 → NH3 + CO2 + H2O

Valmistus
---------

Ensimmäinen ammoniumkarbonaatin valmistustapa oli hirven luiden kuivatislaus ja tämän vuoksi sitä kutsutaan usein hirvensarvisuolaksi, Nykyään teollisuudessa ammoniumkarbonaattia valmistetaan ammoniakin vesiliuoksen ja hiilidioksidin tai ammoniakki-, vesi- ja hiilidioksidihöyryjen välisellä reaktiolla.

2 NH3 + CO2 + H2O → (NH4)2CO3
Näin valmistetussa tuotteessa on epäpuhtauksina mukana ammoniumvetykarbonaattia ja ammoniumkarbamaattia.

Käyttö
------

Ammoniumkarbonaattia käytetään kohotusaineena leivottaessa. Kuumuus hajottaa sen hiilidioksidiksi, mikä kohottaa leipomuksen. Yhdisteen E-koodi on E503. Ammoniumkarbonaatti toimii hajusuolassa ammoniakin vapauttajana ja ammoniakki saa aikaan elpymisen. Yhdistettä käytetään lisäksi tekstiiliteollisuudessa ja metallurgiassa.

Lähteet
-------

1. 1 2 3 4 5 6 7 8  E. M. Karamäki: *Epäorgaaniset kemikaalit*, s. 363. Kustannusliike Tietoteos, 1983. ISBN 951-9035-61-3.
2. 1 2 3  Egon Wiberg, Nils Wiberg, Arnold Frederick Holleman: *Inorganic chemistry*, s. 615. Academic Press, 2001. ISBN 978-0-12-352651-9. Kirja Googlen teoshaussa (viitattu 26.9.2010). (englanniksi)
3. ↑  Charles W. Weston, John R. Papcun & Maurice Dery: "Ammonium compounds", teoksessa *Kirk-Othmer Encyclopedia of Chemical Technology*, John Wiley & Sons, New York, 2001.
4. ↑  Martan keittokirja Marttaliitto. Viitattu 26.9.2010.
5. ↑  E503 - Ammoniumkarbonaatit Ruokavirasto. Viitattu 24.9.2023.
6. ↑  Milagros Fernandez,Lydia Calix: *Modell's Drugs in Current Use and New Drugs*, s. 77. Springer, 2006. ISBN 9780826170965. Kirja Googlen teoshaussa (viitattu 26.9.2010). (englanniksi)
Lamspon vuonna 2018.
**Butler Lampson** (s. 1943 Washington D.C.) on yhdysvaltalainen tietojenkäsittelytieteilijä. Hän voitti vuonna 1992 Turing-palkinnon, joka on tietojenkäsittelytieteen korkein kunnianosoitus.

Lamspon valmistui fysiikan kandidaatiksi Harvardin yliopistosta 1964 ja Kalifornian yliopisto Berkeleystä sähkötekniikan ja tietojenkäsittelytieteen tohtoriksi 1967. Hän toimi myöhemmin Berkeley Computer Corporationin järjestelmäkehitysjohtajama 1969–1971. Lampson valittiin National Academy of Engineering -tiedeyhteisöön vuonna 1984, American Academy of Arts and Sciences -tiedeyhteisöön vuonna 1993, Association for Computing Machinery -tiedeyhteisöön vuonna 1994 ja Yhdysvaltain kansalliseen tiedeakatemiaan vunna 2005. Turing-palkinnon lisäksi hän on saanut muun muuassa Computer Pioneer Award- ja ACM Software System Award -palkinnot.

Lähteet
-------

1. 1 2  Butler W. Lampson *Encyclopædia Britannica*. Viitattu 3.1.2024. (englanniksi)

Aiheesta muualla
----------------

* Kuvia tai muita tiedostoja aiheesta **Butler Lampson** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Alankomaat

 |
|  |
| Tieteilijät | 
* Association for Computing Machinery
* DBLP
* MathSciNet
* Mathematics Genealogy Project
* Scopus
* zbMATH

 |
|  |
| Muut | 
* SNAC
* IdRef

 |

 |
**Jevgeni Gedeonovitš Mogilevski** (ven. Евгений Гедеонович Могилевский; 16. syyskuuta 1945 Odessa – tammikuu 2023) oli venäläis-belgialainen pianisti.

Mogilevski syntyi musiikinopettajien perheeseen. Hän valmistui 18-vuotiaana Odessan Stoljarskin koulusta ja asettui vuonna 1963 Moskovaan. Mogilevski sai täydentävää opetusta äitiäänkin opettaneelta Heinrich Neuhausilta ja tämän kuoltua Stanislav Neuhausilta. Lisäksi häntä opetti Jakov Zak. Mogilevski esiintyi ensimmäisen kerran julkisesti 9-vuotiaana ja teki debyyttinsä orkesterin solistina 11-vuotiaana. Vuonna 1964 hän voitti Brysselissä ensimmäisen palkinnon Kuningatar Elisabetin musiikkikilpailussa. Mogilevski kiersi Yhdysvalloissa Sol Hurokin tuella ja esiintyi muun muassa Jevgeni Svetlanovin johdolla. Hän tulkitsi erityisesti romanttista ohjelmistoa.

Vuonna 1987 Mogilevski sai Venäjän SFNT:n kunniataiteilijan arvonimen. Samana vuonna hän istui tuomariston jäsenenä Kuningatar Elisabetin musiikkikilpailussa. Vuodesta 1992 Mogilevski opetti Brysselin kuninkaallisessa konservatoriossa. Myös hänen poikansa Maksim ja Aleksandr Mogilevski ryhtyivät pianisteiksi.

Lähteet
-------

1. 1 2 3  Советский пианист-сенсация Евгений Могилевский скоропостижно скончался в Бельгии Rossijskaja gazeta 2.2.2023, viitattu 6.1.2024 (venäjäksi)
2. 1 2 3 4  Евгений Гедеонович Могилевский BelCanto.ru, viitattu 6.1.2024 (venäjäksi)
3. 1 2 3  Norman Lebrecht, Russian piano legend dies, 77 SlippeDisc 31.1.2023, viitattu 6.1.2024 (englanniksi)
4. ↑  Могилевский Евгений Гедеонович Allpianists.ru, viitattu 6.1.2024 (venäjäksi)
**Mykola Volodymyrovytš Djadjura** (ukr. Мико́ла Володи́мирович Дядю́ра; s. 1961 Kiova) on ukrainalainen kapellimestari.

Djadjura valmistui vuonna 1987 Roman Kofmanin luokalta Kiovan kansallisesta Tšaikovski-musiikkiakatemiasta. Vuosina 1986–1988 hän toimi Omskin filharmonikkojen pääkapellimestarina. Vuosina 1989–1996 hän oli Soulin ja Gwangjun sinfoniaorkestereiden pääkapellimestari. Vuonna 1990 Djadjura sai Seiji Ozawalta kutsun opintojaksolle Bostonin sinfoniaorkesteriin, jossa häntä opettivat Leonard Bernstein ja André Previn. Djadjura pääsi vuonna 1996 Ukrainan kansallisfilharmonikkojen pääkapellimestariksi ja taiteelliseksi johtajaksi. Vuonna 1988 hän alkoi johtaa Ukrainan kansallisoopperaa, ja hänestä tuli sen musiikillinen johtaja vuonna 2011. Lisäksi Djadjura on toiminut muun muassa Sofian filharmonikkojen päävierailijana.

Djadjuralle on myönnetty uransa aikana lukuisia palkintoja ja tunnustuksia, kuten Ordre des Arts et des Lettres'n ritarin arvo (2005), Ukrainan kansantaiteilijan arvonimi (2008) ja Ševtšenkon palkinto (2011).

Lähteet
-------

1. ↑  Дядюра, Микола Володимирович Велика українська енциклопедія, viitattu 6.1.2024 (ukrainaksi)
2. 1 2 3  Дядюра Микола Володимирович Комітет з Національної премії України імені Тараса Шевченка, viitattu 6.1.2024 (ukrainaksi)
3. ↑  Mykola Diadiura National Opera of Ukraine, viitattu 6.1.2024 (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |

 |
**Kansalaisten taiteenedistämisyhdistys** oli 1950-luvun lopulta ainakin 1960-luvulle asti toiminut sosialidemokraatteja lähellä ollut kuvataideyhdistys, joka julkaisi vuosina 1957–1958 lehteä nimeltä *Ajantaide : kuvataiteellinen aikakauslehti*. 

Yhdistys perustettiin vuonna 1956 jatkamaan Ohjelmapalvelu Oy:n aloittamaa taidegrafiikan vedosten myyntiä kotitalouksille ja järjestöille tunnuksella "Hyvää taidetta koteihin ja kokoussaleihin". Esimerkiksi vuonna 1959 se järjesti suomalaisten ja pohjoismaisten taidegraafikoiden yhteisnäyttelyitä yli 60 paikkakunnalla Suomessa. Näyttelyissä kävijöitä oli yli 30 tuhatta. Yhdistyksen asiamies Yrjö Saarela solmi näyttelyiden esillesaamiseksi suhteita muun muassa kansa- ja oppikouluihin sekä kansalais- ja työväenopistoihin eri puolilla maata.

Yhdistys toi 1950-luvun loppupuolella Suomeen pohjoismaisen värigrafiikan vuosinäyttelyitä. Vuonna 1960 yhdistys lähetti Itä-Saksan Rostockiin näyttelyn, jonka taiteilijoita olivat Lauri Ahlgrén, Stig Fredriksson, Sven Grönvall, Ernst Hakkarainen, Åke Hellman, Yrjö Karivirta, Toimi Kiviharju, Erkki Kulovesi, Helmi Kuusi, Lauri Laitala, Onni Mansnerus, Pentti Melanen, Karoliina Otava, Tuulikki Pietilä, Olavi Pulkkanen, Unto Pusa, Eino Ruutsalo, Marius af Schultén, Juhani Suna, Aukusti Tuhka ja Olavi Valavuori. Vuonna 1961 yhdistys järjesti itäsaksalaisen taidegrafiikan näyttelyn tiloissaan Kaivokatu 8:ssa (Skohan talossa) Helsingissä.

Kansalaisten taiteenedistämisyhdistys kuului Janne Hakulisen perustamaan Työväenyhteisöjen Keskus -nimiseen katto-organisaatioon (TYK), jonka monet yritykset ja pian myös TYK itse ajautuivat konkurssiin syksystä 1961 alkaen.

Lähteet
-------

1. ↑  Ajantaide : kuvataiteellinen aikakauslehti *finna.fi*. Viitattu 16.6.2023.
2. ↑  Pohjolan värigrafiikkaa näytteillä.  *Helsingin Sanomat*, 21.10.1956, s. 15. Näköislehti (maksullinen).
3. ↑  Saarikivi, Sakari: Värigrafiikkaa.  *Helsingin Sanomat*, 27.10.1956, s. 13. Näköislehti (maksullinen).
4. ↑  Kansalaisten taiteenedistämisyhdistys.  *Helsingin Sanomat*, 19.1.1960, s. 13. Näköislehti (maksullinen).
5. ↑  Haku Kansalaisten Taiteenedistämisyhdistys *finna.fi*. Viitattu 16.6.2023.
6. ↑  Suomalaista grafiikkaa Rostockiin ja Osloon.  *Helsingin Sanomat*, 20.5.1960, s. 19. Näköislehti (maksullinen).
7. ↑  Saksalaisen (DDR) grafiikan näyttely : Kansalaisten Taiteenedistämisyhdistys r.y. (Kaivokatu 8, Helsinki) 11. - 23.3.1961 *finna.fi*. Viitattu 16.6.2023.
8. ↑  "Jannen putiikilta" tänään nippu konkurssihakemuksia. "Tragedia" alkaa olla tosiasia.  *Helsingin Sanomat*, 21.10.1961, s. 12. Näköislehti (maksullinen).
Sergei Jušenkov
**Sergei Nikolajevitš Jušenkov** (ven. Серге́й Никола́евич Юшенко́в; 1950 – 17. huhtikuuta 2003 Moskova) oli venäläinen poliitikko, ihmisoikeusaktivisti ja eversti.

Jušenkov sai näkyvyyttä osuudestaan Neuvostoliiton vallankaappausyrityksen (1991) tukahduttamisessa. Hän istui valtioduuman jäsenenä neljäntoista vuoden ajan. Jušenkov vastusti molempia Venäjän Tšetšeniassa käymiä sotia. Hän oli Vladimir Putinin ja FSB:n kriitikko. Jušenkov oli yksi Liberaali Venäjä -puolueen johtajista. Vuonna 2002 hän julkaisi Boris Berezovskin kanssa elokuvan, jonka mukaan FSB toteutti Venäjän kerrostalopommi-iskut, joista syytettiin tšetšeenejä ja joita käytettiin syynä toiseen Tšetšenian sotaan. Jušenkov teki duumassa aloitteen pommi-iskujen täydestä tutkimuksesta ja jatkoi asian ajamista tämän epäonnistuttuakin.

Jušenkov ammuttiin kotinsa sisäänkäynnin luona Moskovassa 17. huhtikuuta 2003. Hän oli juuri rekisteröinyt puolueensa joulukuun 2003 vaaleihin. Jušenkov oli kymmenes vuoden 1994 jälkeen Venäjällä tapettu parlamentaarikko. Elokuussa 2002 oli murhattu Jušenkovin puoluetoveri Vladimir Golovljov ja marraskuussa 2002 Magadanin alueen kuvernööri Valentin Tsvetkov. Duuman silloinen puhemies Gennadi Seleznjov piti Jušenkovin murhaa poliittisena. Boris Nemtsov luonnehti Jušenkovia mieheksi, jolla oli jopa vihollistensa tunnustuksen mukaan tahraton maine. Murha herätti keskustelua Venäjän demokratian tilasta. Sergei Kovaljov vaati Putinille laatimassaan avoimessa kirjeessä murhatutkimusta, jossa huomioitaisiin se mahdollisuus, että Putinin omilla kannattajilla oli osuutta asiaan.

Lähteet
-------

1. ↑  56494372 Virtual International Authority File, viitattu 6.1.2024 (englanniksi)
2. 1 2 3 4 5  Nick Paton Walsh, MP's killing rocks Russian democracy The Guardian 18.4.2003, viitattu 6.1.2024 (englanniksi)
3. 1 2 3 4  Hassan Abbas, Yushenkov murder linked to Chechnya? The Jamestown Foundation, viitattu 6.1.2024 (englanniksi)
4. 1 2  David Holley, Russian Lawmaker Is Slain Los Angeles Times 18.4.2003, viitattu 6.1.2024 (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF

 |
|  |
| Kansalliset | 
* Saksa
* Yhdysvallat
* Latvia

 |
|  |
| Muut | 
* IdRef

 |

 |